钦定古今图书集成/明伦汇编/皇极典/第255卷 > 诗经 > 绵
## 钦定古今图书集成/明伦汇编/皇极典/第255卷 > 诗经 > 绵

虞芮质厥成，文王蹶厥生。予曰“有疏附”，予曰“有先后”，
予曰“有奔奏”，予曰“有御侮。”

〈朱注〉率下亲上，曰“疏附。”相导前后，曰“先后。”喻德宣誉，曰“奔奏。”武臣折冲，曰“御侮。”言虞芮来质，其讼之成，于是诸侯归周者众，而文王由此动其兴起之势。是虽其德之盛，然亦由有此四臣之助而然，深著其得人之盛也。